**Өзін-өзі тану сабағының жоспары**

**Мектеп** № 19 ОМ Көкшетау қаласы **Мерзім** 01.03.17ж **№**23

**Тақырып:** Менің Отаным

**Құндылық:** Сүйіспеншілік **Қасиеттері:**Отбасына,барлығына сүйіспеншілікпен қарау,достарына көмек қолын соза білуі. **Мұғалім:**Жаксыбаева З.М.  **Сынып**:1«А» **Оқушылар саны** 23

|  |  |
| --- | --- |
| **Сабақ мақсаты:**Оқушыларға адам өміріндегі Отан ұғымының мәнін түсіндіре отырып,сүйіспеншілік құндылығының мәнін ашу.  **Сабақтың міндеттері:**  **1Білімділік:**Оқушыларға Отан ұғымы туралы түсінік бере отырып,отансүйгіштік қасиетін ұғындыру.  **2.Дамытушылық:**Оқушыларды Отанға сүйіспеншілікке баулу арқылы жауапкершілік қасиетін дамыту.  **3.Тәрбиелік:**Оқушыларды Отанды құрметтей отырып отансүйгіштікке,жауапкершілікке,татулыққа,бірлікке тәрбиелеу. | Ресурстар:  (құралдар,  Мәліметтер) |
| **Сабақ барысы:**  **1.Ұйымдастыру кезеңі. 2 мин**  **5 «Т»** ережесі естеріне түсіріледі.(Тәртіп ,талап ,тазалық ,татулық ,тыныштық)  **2.Тыныштық сәті.№1 5 мин** «Нұрға бөлену»  Жайлап,жақсылап отырыңыздар.Арқаларыңызды түзу ұстаңыздар.Аяқ,қолдарыңызды айқастырмай,тізеге немесе үстел үстіне қоюға болады.Денеңізді бос ұстап,кзіңіді жұмыңыз  Нұр сіздің төбеңізден кіріп,денеңіздің ортасына қарай жылжып барады деп ойлаңыз.Кеудеңіздің ортасында гүл шоғы бар.Күннің жылуымен кеудеңіздегі гүл шоғының күлтелері бір-бірден ашыла бастайды.Сіздің жүрегіңізде әдемі,керемет гүл әр сезіміңізбен тілегіңізді орындай,гүлдей түседі.Нұр біртіндеп түгел денеңізге жайылып жатқандай.Ойша осы нұрды қолдарыңызға таратыңыз.Сіздің қолдарыңыз нұрланып,тазарды  Енді қолдарыңыз тек жақсы,игі істер ғана жасап,баршаға көмектеседі.Нұр біртіндеп сізң аяқтарыңызға тарап жатыр.Аяқтарыңыз нұрланып,тазара түсті.Енді сіздің аяқтарыңыз тек жақсы қадамдар жасап,жақсы жерлерге апарады.Олар нұр мен сүйіспеншіліктің құралы болады.Нұр сіздің аузыңыз бен тіліңізге де жетті.Тіліңіз шындық пен мейірімді сөздер ғана айтатын болады.Енді ойша нұрды құлақтарыңызға бағыттаңыз,құлақтарыңыз жақсы сөздер естіп,тамаша әуендерді еститін болады.Басыңыз жап-жарық болғандай,ол тек жақсы ойлар ғана ойлайды.Нұр кеңейіп ,сіздің денеңізден асып шықты,осы нұрды туған туысқандарыңызға ,ұстаздарыңызбен достарыңызға ,таныстарыңызға бағыттаңыз.Нұрды уақытша ренжісіп қалған таныстарыңызға да бағыттаңыз.Нұр мен жылу олардың жүрегін толтырсын.Осы нұр барлық жер бетіне тарасын,ол жан-жануарлар,өсімдіктерге жетіп,оларды өз жылуымен баурасын. «Ойша ,Мен нұрмын,Нұр менің ішімде .Осындай нұрлы,сүйіспеншілік,тыныштық жағдайда сәл болыңыз.  Енді нұрды қайтадан өз жүрегіңізге салып қойыңыз.Нұрланған барша әлем сіздің жүрегіңізде.Жүрегіңізді осы тамаша жағдайда сақтаңыз.Біртіндеп көздеріңізді ашыңыздар.Рахмет. | Сабақ барысын талқылау:  5 «Т» ережесі  Әуен,мәтін айтылады. |
| **3.Дәйексөз. 5 мин**  **1.** **«Отан-оттан да ыстық»** Дана сөздер  **Сұрақ:-**Балалар осы дәйексөздің мағынасын қалай түсіндіңдер?  **Қорытынды жасаймын:-**Балалар дың жауаптарын тыңдап,қорытындылаймын.  -Отан –дегеніміз біздің туған жеріміз.Біз Отанымызда өмір сүріп жатырмыз.Отанымыздың жері кең.Табиғаты алуан түрлі.Жерімізде тау.өзен-кол коп.Әртүрлі жануарлар,құстар,жәндіктер,өсімдіктер бар.Жер асты қазба байлықтары да коп.Біз Отанымызды сүйеміз,қорғаймыз,күзетеміз.Отанымызда әртүрлі ұлттар тұрады.Олар бір-бірімен тату.  **2**.Балалар өздері білетін **«Отан», «Қазақстан», «Туған** **жер»**туралы өздері білетін өлең,тақпақтарын айтады. **5 мин**  **3**.**Бейнеролик «Қазақстан» 3мин** | Дәйексөз тақтада ақ қағазда жазылып тұрады.  Дәйексөзді қыздар,ұлдар,бәрі бірге(хормен)оқиды.  Содан кейін дәп.жазады  Мұғалім сыйы |
| **4.Әңгімелеу(сұхбат) 10 мин**  **«Отан деген...»** Айнаш Ілиясова  -Самалдың бойынан қандай құндылықтарды көріп тұрсыңдар?  -Сендер үшін Отан деген не?  - «Отан», «Қазақстан» дегенде ойларыңа не түседі? | Қажетті суреттер. |
| **5.Шығармашылық жұмыс,топтық жұмыс. 10 мин.**  **1топ**.Берілген сөзжұмбақты шешу,айтып береді.  **2топ**.Дайын суреттерден коллаж жасайды,әңгімелейді.  **3топ**.Мақал-мәтелдердің жалғасын тауып жапсырады.  **4топ**.Берілген суреттерді толықтырып салады,әңгімелейді. | Қарындаштар,ақ қағаз,  суреттер. |
| **6.Топпен ән айту . 3 мин.**  **«Отан»** Сөзі:Д.Байтлеуовтікі Әні:Ж.Кенжеғалиеванікі | Әннің сөзі,әуені |
| **7. 5.Соңғы тыныштық сәті. 2мин**  Баяу әуен қойылады.  Мұғалімнің сөзі:-Балалар,көзімізді жұмып бүгінгі сабақтан нені біліп,нені үйренгенімізді ой елегінен өткізейік.Сабақтан алған әсерлерімізді ойша түйіндейік.Осындай тамаша сабақ үшін сендерге рахмет. | Әуен |
|  | |